***Boca Norte*** é unha miniserie española creada por Eva Mor, dirixida por Dani de la Orden e Elena Trapé, e producida en 2019 por RTVE coa colaboración de Lavinia Audiovisual para a canle multiplataforma Playz de RTVE. Está protagonizada por Begoña Vargas, David Solans, Guillermo Campra, Marina Castro, Júlia Creus, Guillermo Lasheras e Jasmine Roldán. Narra o xiro de vida dunha moza de 16 anos, quen acaba de chegar a un barrio humilde de Barcelona tras vivir nun dos barrios altos da cidade.

Argumento
---------

Andrea, unha adolescente que vive nun barrio alto de Barcelona, vese obrigada a mudarse a un barrio humilde da mesma cidade. Ante a situación, o seu pai quere que a súa filla se adapte, así que lle propón ir ao centro cultural *Boca Norte*. Alí coñecerá un grupo de mozos unidos polo trap, con quen creará coreografías e comporá cancións para esquecer os seus problemas. Logrará, así, deixar atrás os prexuízos sociais sobre eles.

### Capítulos

**Capítulo 1**. Andrea, unha moza dun barrio alto de Barcelona, ten que mudarse a El Carmel, un barrio humilde, para deixar atrás o seu pasado atrás. Alí coñece *Boca Norte*, un centro cultural xuvenil, e un grupo de adolescentes que comparten a súa paixón polo baile. Tras os prexuízos iniciais, deciden aceptar a Andrea e convidala ao aniversario de Katy, o cal non terminará ben.

**Capítulo 2**. O grupo ensaia unha canción que Andrea compuxo. Substitúe a Katy, xa que está castigada tras a festa do seu aniversario, o que fará que empece a estar desconforme con Andrea. Por outra banda, Andy e Sarah queren crear unha asociación feminista e solicitar información sobre sexualidade. Descobren que María é virxe, mentres que Lu presume de todas as mozas coas que estivo. Dani, o encargado da *Boca Norte*, empeza a achegar posturas con Andrea e confésalle os problemas económicos que o centro cultural está a pasar.

**Capítulo 3**. María non é a única que garda segredos. Lu vaise enfrontar ao seu e María apóiao, xa que empeza a ter sentimentos cara a el. Por outra banda, Sarah empeza a dubidar sobre a súa orientación sexual e Andrea grava o seu primeiro videoclip xunto a Andy.

**Capítulo 4**. O centro cultural celebra unha festa para recadar diñeiro ante os problemas económicos que sofre para salvalo do peche. Na festa os sentimentos empezan a agromar e Andrea, baixo o efecto das drogas, fará algo que non lles sentará ben de todo aos seus amigos.

**Capítulo 5**. O diñeiro conseguido non abonda para evitar o peche de *Boca Norte*. Sarah fai que Andrea confese o que dixo na mensaxe de son que esta lle enviou por equivocación. Isto fai que Dani e Andrea teñan unha conversación. María ten dúbidas sobre o ocorrido na festa con Lu e conta co apoio de Katy. Tras o ocorrido, o grupo non quere seguir adiante co grupo musical. Porén, Andy tenta convencelos polo éxito que está a ter o videoclip nas redes.

**Capítulo 6**. *Boca Norte* pecha as súas portas. María, Andy, Katy e Sarah inician unha protesta para evitalo, mais Dani xa está canso de loitar. Finalmente, Andrea recibe unha visita do pasado que fará que todo poida cambiar.

Repartimento e personaxes
-------------------------

Personaxes principais| Intérpretes | Personaxes | Episodios |
| --- | --- | --- |
| David Solans | Dani | 6 episodios |
| Begoña Vargas | Andrea | 6 episodios |
| Guillermo Campra | DJ Lu | 6 episodios |
| Júlia Creus | Katy | 6 episodios |
| Guillermo Lasheras | Andy | 6 episodios |
| Marina Castro | María | 6 episodios |
| Jasmine Roldan | Sarah | 6 episodios |

Personaxes secundarios| Actores | Personaxes | Episodios |
| --- | --- | --- |
| Elena Serrano | Carol | 6 episodios |
| Elena Marín | Carol | 6 episodios |
| Víctor Rebull | Guillem | 5 episodios |
| Soribah Ceesay | Amigo Guillem | 4 episodios |
| Claudia Trujillo | Moza festa | 3 episodios |
| José Barón | Cristóbal | 2 episodios |
| Clara Griffiths | Vero | 2 episodios |

Produción
---------

Os seis capítulos da miniserie *Boca Norte* foi rodada en xullo de 2018 na capital catalá. A súa narrativa transmedia permite ao público ver as contas dos personaxes en redes sociais e coñecelos a fondo. Amais, cada capítulo inclúe unha canción reivindicativa dunha cantante de trap, como son Fusa Nocta, D’ Valentina, Blondie ou La Fanny.

O 23 de decembro de 2018, durante o festival *MiM Series* no cine Verdi de Barcelona, estreouse a décimo terceira serie para a plataforma Playz de RTVE coa proxección dos dous primeiros capítulos. Tempo despois, Playz decidiu lanza algunhas das súas series con máis éxito en formato longametraxe, entre elas, *Boca Norte*. Dese xeito, a plataforma busca que esas historias se poidan ver dunha forma distinta.

Equipo técnico| Produción executiva RTVE | Eugenio Saavedra, Carlos Mochales, Agustín Alonso |
| Dirección de Contidos Playz | Alberto Fernández |
| Produción executiva Lavinia | Rubén Mayoral |
| Dirección Lavinia Audiovisual | Jordi Ferrerons |
| Dirección | Dani de la Orden e Elena Trapé |
| Idea orixinal e coordinación de contidos | Eva Mor |
| Guión | Miguel Ibáñez e Eva Baeza |
| Dirección produción | Elisabet Sánchez |
| Xefe de produción | Albert Molins |
| Dirección de fotografía | Miquel Rubis |
| Dirección de arte | Albert Ubach |
| Xefe de son | Xavi Saucedo |
| Xefe de vestiario | Vicente Campillo |
| Maquillaxe/ Perrucaría | Elisa Alonso |
| Dirección de elenco | Luci Lenox |
| Efectos gráficos e especiais | Bernat Fontanals |
| Montaxe | Oriol Pérez |
| Sintonía | Joan Vila |
| Foto fixa | César Gorriz |
| Produción transmedia | Alberto Jiménez e Lola Carrasco |
| Coreografía | Bea Villabol |

Crítica
-------

Segundo *Watmag*, medio especializado en contidos dixitais, é unha serie que debe verse debido a cinco factores: a música urbana e o seu fío condutor, a diversidade sen prexuízos, o realismo tras os diálogos, o feminismo e os problemas xuvenís. Por outra banda, *Fuera de Series*, páxina dedicada ás críticas, afirma que é unha serie que achega máis ao espectador a realidade das personalidades dos mozos en comparación ás series populares xuvenís emitidas anteriormente.

Premios
-------

*Boca Norte* foi premiada en 2019 co Premio Ondas ao mellor contido ou plataforma de emisión dixital na 66ª edición dos recoñecementos outorgados pola Cadena SER.

Notas
-----

1. 1 2 3 4 5  "Lavinia Audiovisual produce con RTVE ‘Boca Norte’, la nueva webserie de PLAYZ". *Lavinia Comunica* (en castelán). agosto-setembro 2018. Consultado o 15 de agosto de 2022.
2. 1 2  "Boca Norte. Serie TV". *FormulaTV* (en castelán). Consultado o 26 de marzo de 2021.
3. 1 2 3  "Boca Norte Serie - PLAY Series". *ABC*. 12 de novembro de 2019. Consultado o 26 de marzo de 2021.
4. 1 2 3  Sierra, Irene (21 de xaneiro de 2019). "Así es 'Boca Norte': la serie de Playz que te ayudará a superar el final de 'Élite' a través del trap". *WATmag*. Consultado o 15 de agosto de 2022.
5. ↑  "Serie Boca Norte - Web Oficial". *Playz* (en castelán). Consultado o 26 de marzo de 2021.
6. 1 2  Such, Marina (24 de xaneiro de 2019). "‘Boca Norte’ es un nuevo ejemplo de que lo juvenil está en internet". *Fuera de Series* (en castelán). Consultado o 15 de agosto de 2022.
7. ↑  Rivera, Antonio (27 de febreiro de 2019). "‘Boca Norte’ se desinfla en Playz (pero su peinado sigue divino)". *La Verdad* (en castelán). Consultado o 26 de marzo de 2021.
8. ↑  Álvarez, Inés (24 de xaneiro de 2019). "'Boca Norte', la nueva serie de Playz, baila a ritmo de trap". *El Periódico* (en castelán) (Barcelona). Consultado o 26 de marzo de 2021.
9. ↑  Suria, Rosa (8 de xullo de 2020). "Playz transforma sus ficciones de éxito en películas". *Mew Magazine* (en castelán). Consultado o 15 de agosto de 2022.
10. ↑  "Boca Norte (Miniserie de TV) (2019)".
11. ↑  "La serie "Boca Norte" se alzó con un Premio Ondas". *Señal News* (en castelán). 31 de outubro de 2021. Consultado o 26 de marzo de 2021.
12. ↑  "Premio Ondas al mejor contenido digital para 'Boca Norte'". *Lavinia Comunica* (en castelán). outubro de 2019. Consultado o 15 de agosto de 2022.

Ligazóns externas
-----------------

* Entrevista a Júlia Creus *(en castelán)*.
* Videoclip que pertence á serie da canción *Yo soy yo* *(en castelán)*.
* O elenco de *Boca Norte* recibe un dos *Premios Ondas* 2019 *(en castelán)*.

|  |  |
| --- | --- |
| Control de autoridades | 
* Wd: Q108793179
* FilmAffinity: 973955
* IMDb: tt8677380
* LUMIERE: 284836
* TMDb: 85777

 |